Xorijiy davlatlar fuqarolariga Oʻzbekiston Respublikasida yashash guvohnomasini olish huquqini berish bilan bogʻliq qonunchilik takomillashtirilishi munosabati bilan Vazirlar Mahkamasining “Oʻzbekiston Respublikasida chet el fuqarolari va fuqaroligi boʻlmagan shaxslarni roʻyxatga olish tartibini soddalashtirish chora-tadbirlari toʻgʻrisida” 2020-yil 28-sentabrdagi 593-son qaroriga oʻzgartirish va qoʻshimchalar kiritish haqida
(law, 2023-01-07)

Mamlakatimizda turizm salohiyatini jadal rivojlantirish, investitsiyaviy jozibadorlikni oshirish, shuningdek, chet el fuqarolari va fuqaroligi boʻlmagan shaxslarni roʻyxatga olish tartibini soddalashtirish borasida tizimli chora-tadbirlar amalga oshirilmoqda. Shu bilan birga, chet el fuqarolari va fuqaroligi boʻlmagan shaxslar tomonidan Oʻzbekiston Respublikasida doimiy yashab qolish uchun ruxsatnoma olish, ularning identifikatsiya ID-kartasini rasmiylashtirish va doimiy roʻyxatga olinishi boʻyicha taqdim etilgan hujjatlarni koʻrib chiqish uzoq muddat talab etishi va bu borada ortiqcha bosqichlar mavjudligi, shuningdek, mamlakat iqtisodiyotiga koʻchmas mulk sotib olish orqali yirik investitsiya kiritgan chet el fuqarolari va fuqaroligi boʻlmagan shaxslarga yashash guvohnomasini olish huquqini taqdim etish tartibi qonunchilik hujjatlarida aniq belgilab berilmaganligi dolzarb muammo boʻlib qolmoqda. Chet el fuqarolari va fuqaroligi boʻlmagan shaxslar tomonidan ularni roʻyxatga olish boʻyicha taqdim etilgan hujjatlarni koʻrib chiqish muddatlarini qisqartirish, ortiqcha byurokratik toʻsiqlarni bartaraf etish va ushbu tartib-tamoyillarni elektron tizim yordamida amalga oshirish imkoniyatini yaratish hamda koʻchmas mulk sotib olish orqali yirik investitsiya kiritgan chet el fuqarolari va fuqaroligi boʻlmagan shaxslarga yashash guvohnomasini olish huquqini berish maqsadida, shuningdek, Oʻzbekiston Respublikasi Prezidentining “Oʻzbekiston Respublikasida turizmni rivojlantirishga doir chora tadbirlar toʻgʻrisida” 2019-yil 5-yanvardagi PF-5611-son Farmoniga muvofiq Vazirlar Mahkamasi qaror qiladi: 1. Vazirlar Mahkamasining “Oʻzbekiston Respublikasida chet el fuqarolari va fuqaroligi boʻlmagan shaxslarni roʻyxatga olish tartibini soddalashtirish chora-tadbirlari toʻgʻrisida” 2020-yil 28-sentabrdagi 593-son qaroriga ilovaga muvofiq quyidagilarni nazarda tutuvchi oʻzgartirish va qoʻshimchalar kiritilsin: Oʻzbekiston Respublikasi va boshqa xorijiy davlatlar oʻrtasida tuzilgan xalqaro shartnomalarda nazarda tutilgan xorijiy davlatlar fuqarolari va fuqaroligi boʻlmagan shaxslarning Oʻzbekiston Respublikasi hududida boʻlish tartibini belgilash; chet el fuqarolari va fuqaroligi boʻlmagan shaxslar tomonidan Oʻzbekiston Respublikasida doimiy yashab qolish uchun ruxsatnoma olish, ularning identifikatsiya ID-kartasini rasmiylashtirish va doimiy roʻyxatga olinishi boʻyicha taqdim etilgan hujjatlarni koʻrib chiqish tartibini takomillashtirish va muddatlarini qisqartirish; chet el fuqarolari va fuqaroligi boʻlmagan shaxslar tomonidan Oʻzbekiston Respublikasida doimiy yashab qolish uchun ruxsatnoma olish, ularning identifikatsiya ID-kartasini rasmiylashtirish va doimiy roʻyxatga olinishi boʻyicha taqdim etilgan hujjatlarni qabul qilish, kelishish va ruxsat berishni elektron tizim yordamida amalga oshirish imkoniyatini yaratish; koʻchmas mulk sotib olish orqali yirik investitsiya kiritgan chet el fuqarolari va fuqaroligi boʻlmagan shaxslarga yashash guvohnomasini olish huquqini berish imkoniyatini yaratish. 2. Mazkur qarorning bajarilishini nazorat qilish Oʻzbekiston Respublikasi ichki ishlar vaziri P.R. Bobojonov zimmasiga yuklansin. 1. Qarorga 1-ilovaga muvofiq tasdiqlangan Oʻzbekiston Respublikasi hududida chet el fuqarolari va fuqaroligi boʻlmagan shaxslarni vaqtincha turgan joyi boʻyicha roʻyxatga olish tartibi toʻgʻrisidagi nizomda: 10-bandga quyidagi mazmundagi xatboshi qoʻshilsin: “Oʻzbekiston Respublikasi va boshqa chet davlatlar oʻrtasida tuzilgan xalqaro shartnomalarda nazarda tutilgan xorijiy davlatlar fuqarolari va fuqaroligi boʻlmagan shaxslarning Oʻzbekiston Respublikasi hududida boʻlish tartibi mazkur shartnomalarda qayd etilgan talablarga muvofiq belgilanadi”; 12-bandning “a” kichik bandidagi “vaqtda” soʻzi “vaqtning oʻzida” soʻzlari bilan almashtirilsin; 28-banddagi “paytda” soʻzi “vaqtning oʻzida” soʻzlari bilan almashtirilsin; 32 va 37-bandlarning ikkinchi xatboshilaridagi “vaqtda” soʻzi “vaqtning oʻzida” soʻzlari bilan almashtirilsin; 33-band quyidagi tahrirda bayon etilsin: “33. Joylashtirish vositalari, shu jumladan, sanatoriy va pansionatlarning belgilangan tartibda sertifikatsiz va “E-mehmon” dasturisiz hamda davolash muassasalarining “E-mehmon” dasturisiz faoliyat yuritishi taqiqlanadi”; Nizomga 3-ilovaning “Ijro muddatlari” ustuni “joylashtirish vositalari maʼmuriyati” va “davolash muassasalari maʼmuriyati” pozitsiyalaridagi “real vaqt rejimida” soʻzlari “murojaat qilgan vaqtning oʻzida” soʻzlari bilan almashtirilsin. 2. Qarorga 2-ilovaga muvofiq tasdiqlangan Chet el fuqarolari va fuqaroligi boʻlmagan shaxslarni Qoraqalpogʻiston Respublikasida va viloyatlarda doimiy yashash joyi boʻyicha roʻyxatga olish tartibi toʻgʻrisidagi nizomda: 2-bandga quyidagi mazmundagi beshinchi xatboshi qoʻshilsin: “elektron tizim — “E-Chet el fuqaro” dasturi (chet el fuqarolari va fuqaroligi boʻlmagan shaxslarga Oʻzbekiston Respublikasida doimiy yashashga ruxsatnoma berishning avtomatlashtirilgan axborot tizimi)”; beshinchi — toʻqqizinchi xatboshilar tegishincha oltinchi — oʻninchi xatboshilar deb hisoblansin; quyidagi mazmundagi 181-band qoʻshilsin: “181. Oʻzbekiston Respublikasi Prezidentining 2019-yil 5-yanvardagi PF-5611-son Farmonining 5-bandi va mazkur Farmonga 6-ilovaga muvofiq Qoraqalpogʻiston Respublikasi va viloyatlarga (Toshkent viloyatidan tashqari) boshqa davlatlardan kelgan va doimiy yashash joyi boʻyicha roʻyxatga olinish huquqiga ega boʻlgan hamda koʻchmas mulk sotib olgan chet el fuqarolari (Roʻyxatning 11-bandi) doimiy yashashga ruxsatnoma olish uchun viloyat yoki shahar hududidagi MvaFRBga mazkur Nizomning 8-bandida koʻrsatilgan hujjatlardan tashqari uy-joy mulkdorining (mulkdorlarining) uy-joy maydoni berish toʻgʻrisidagi arizasi (roziligi) yoxud shaxsan topshirish imkoni boʻlmaganda, notarial tasdiqlangan arizasi (roziligi)ni taqdim etadi. Koʻchmas mulk davlat roʻyxatidan oʻtkazilganligi toʻgʻrisidagi maʼlumotlar MvaFRB tomonidan Kadastr agentligidan “Elektron hukumat” tizimi idoralararo integratsiyalashuv platformasi orqali soʻrab olinadi”; 22-bandda: birinchi xatboshidagi “ikki hafta ichida” soʻzlari “oʻn ish kunida” soʻzlari bilan almashtirilsin; ikkinchi xatboshi quyidagi tahrirda bayon etilsin: “IIV Huquqiy statistika va tezkor hisob maʼlumotlar markazidan ariza beruvchiga doir maʼlumotlarni soʻrab oladi hamda hujjatlarni Qoraqalpogʻiston Respublikasi Ichki ishlar vazirligining Migratsiya va fuqarolikni rasmiylashtirish boshqarmasiga (keyingi oʻrinlarda — QR IIV MvaFRB) yoki viloyat ichki ishlar boshqarmasining MvaFRBga (keyingi oʻrinlarda — IIB MvaFRB) elektron tizim orqali yuboradi, ular taqdim etilgan hujjatlarni uch ish kuni ichida tekshiradi va ariza beruvchi haqidagi maʼlumotlarni tegishli vakolatli organga elektron tizim orqali yuboradi”; 23 — 25-bandlar quyidagi tahrirda bayon etilsin: “23. Vakolatli organ yigirma ish kunida maʼlumotlarni oʻrganadi va tegishli tartibda elektron tizim orqali javob yuboradi. QR IIV MvaFRB va IIB MvaFRB tegishli vakolatli organning ijobiy fikri olingan kundan boshlab oʻn besh ish kunida Oʻzbekiston Respublikasi IIV Migratsiya va fuqarolikni rasmiylashtirish bosh boshqarmasining (keyingi oʻrinlarda — IIV MvaFRBB) asoslantirilgan javob xatini olish, chet el fuqarosi va fuqaroligi boʻlmagan shaxsga doimiy yashash uchun identifikatsiya ID-kartasini rasmiylashtirish va doimiy roʻyxatga olish boʻyicha Qoraqalpogʻiston Respublikasi ichki ishlar vaziri oʻrinbosari, viloyat ichki ishlar boshqarmasi boshligʻi oʻrinbosari tomonidan imzolangan xulosani tayyorlaydi va tegishli hujjatlarni IIV MvaFRBBga nazorat tartibida koʻrib chiqish uchun elektron tizim orqali yuboradi, Roʻyxatning 9-bandi va Nizomning 19-bandida nazarda tutilgan holatlar bundan mustasno. IIV MvaFRBB hujjatlarni oʻrganish jarayonida ariza beruvchining shaxsini, boshqa davlat fuqaroligiga mansubligini aniqlash maqsadida xalqaro shartnoma mavjud boʻlgan xorijiy davlatning vakolatli organiga soʻrovnoma yuborishi mumkin. Xalqaro shartnoma mavjud boʻlmagan taqdirda, soʻrovnoma IIV tomonidan Oʻzbekiston Respublikasi Tashqi ishlar vazirligi orqali yuboriladi. IIV MvaFRBB tegishli hujjatlar kelib tushgan (soʻrovnomaga javob olingan) kundan boshlab oʻn besh ish kunida chet el fuqarosi va fuqaroligi boʻlmagan shaxsga doimiy yashash uchun identifikatsiya ID-kartasini rasmiylashtirish yoki rasmiylashtirishni rad etish yuzasidan asoslantirilgan javob xati IIV MvaFRBB boshligʻi yoki oʻrinbosari tomonidan imzolanadi hamda hujjatlarni QR IIV MvaFRB va IIB MvaFRBga elektron tizim orqali yuboradi. 24. IIV MvaFRBBning asoslantirilgan javob xati olingach, QR IIV MvaFRB va IIB MvaFRB ikki ish kunida hujjatlarni tegishli MvaFRBga chet el fuqarosi va fuqaroligi boʻlmagan shaxsga doimiy yashash uchun identifikatsiya ID-kartasini rasmiylashtirish va doimiy roʻyxatga olish uchun elektron tizim orqali yuboradi. 25. Roʻyxatning 9-bandi va mazkur Nizomning 19-bandi boʻyicha hujjat topshirgan chet el fuqarosi va fuqaroligi boʻlmagan shaxsga nisbatan tegishli vakolatli organning ijobiy javobi olingan taqdirda, QR IIV MvaFRB va IIB MvaFRB oʻn ish kunida IIV MvaFRBBning ijobiy javobini olmasdan xulosa qabul qiladi va bu haqda IIV MvaFRBBga yozma ravishda elektron tizim orqali maʼlumot yuboradi. QR IIV MvaFRB, IIB MvaFRBning ijobiy xulosasi va IIV MvaFRBBning asoslantirilgan ijobiy javob xati boshqa davlatlardan Qoraqalpogʻiston Respublikasi va viloyatlarga kelgan chet el fuqarosi va fuqaroligi boʻlmagan shaxsga belgilangan tartibda doimiy yashashga ruxsatnomani rasmiylashtirish va berish uchun asos hisoblanadi”; 34-band quyidagi tahrirda bayon etilsin: “34. IIV MvaFRBB tomonidan ijobiy javob xati olingan va ayni paytda uy-joy mulkdori tomonidan yozma rad javobi berilgan taqdirda, shuningdek, ariza beruvchi yoki uy-joy mulkdori xabardor qilingan kundan boshlab olti oy muddat ichida ariza beruvchi doimiy yashashga ruxsatnomani rasmiylashtirish uchun murojaat qilmasa, MvaFRB xulosani ijro qilish imkoniyati yoʻqligini yozma ravishda maʼlum qilgan holda, uch ish kunida ariza beruvchining shaxsiy yigʻmajildini QR IIV MvaFRB va IIB MvaFRBga yuboradi. QR IIV MvaFRB, IIB MvaFRB hujjatlarni oʻrganib chiqib, avvalgi ijobiy xulosani bekor qilish yuzasidan Qoraqalpogʻiston Respublikasi ichki ishlar vaziri oʻrinbosari, viloyat ichki ishlar boshqarmasi boshligʻi oʻrinbosari tomonidan tasdiqlanadigan xulosani qabul qiladi va bu haqda IIV MvaFRBBga yozma ravishda maʼlumot yuboradi. Xulosa ariza beruvchining shaxsiy yigʻmajildiga biriktirilgan holda, ijro uchun MvaFRBga qaytarib yuboriladi”; 49-bandning ikkinchi va uchinchi xatboshilari quyidagi tahrirda bayon etilsin: “Agar chet el fuqarosi va fuqaroligi boʻlmagan shaxsning doimiy roʻyxatga olinishi uchun boshqa asoslar mavjud boʻlmasa, MvaFRB besh ish kunida doimiy yashashga ruxsatnomani bekor qilish uchun shaxsiy yigʻma ish jildini IIV MvaFRB va IIB MvaFRBga yuboradi hamda bu haqda chet el fuqarosi yoki fuqaroligi boʻlmagan shaxsni ogohlantiradi. QR IIV MvaFRB va IIB MvaFRB hujjatlarni oʻrganib chiqib, doimiy yashashga ruxsatnomani bekor qilish boʻyicha Qoraqalpogʻiston Respublikasi ichki ishlar vaziri oʻrinbosari, viloyat ichki ishlar boshqarmasi boshligʻi oʻrinbosari tomonidan tasdiqlanadigan asoslantirilgan qaror qabul qiladi va bu haqda IIV MvaFRBBga yozma ravishda maʼlumot yuboradi. Qaror shaxsiy yigʻma ish jildiga biriktirilgan holda, ijro uchun MvaFRBga qaytarib yuboriladi”; Chet el fuqarolari va fuqaroligi boʻlmagan shaxslarni Qoraqalpogʻiston Respublikasida va viloyatlarda doimiy yashash joyi boʻyicha roʻyxatga olish tartibi toʻgʻrisidagi nizomga 1-ilovaning matni quyidagi tahrirda bayon etilsin: Bosqichlar Subyektlar Tadbirlar Ijro muddatlari 1-bosqich Chet el fuqarosi va fuqaroligi boʻlmagan shaxs Belgilangan shakldagi ariza-anketani toʻldiradi va tegishli hujjatlar bilan vaqtincha roʻyxatdan oʻtgan joyi boʻyicha IIO MvaFR boʻlinmasiga murojaat qiladi. Zarurat tugʻilganda 2-bosqich MvaFR boʻlinmasi 1. Chet el fuqarosi va fuqaroligi boʻlmagan shaxsdan hujjatlarni qabul qilib olgandan keyin rasmiylashtiradi, ariza beruvchining shaxsiga oid maʼlumotlarni mavjud maʼlumotlar toʻplamidan tekshiradi. 2. IIV Huquqiy statistika va tezkor hisob maʼlumotlar markazidan ariza beruvchiga doir maʼlumotlarni soʻrab oladi hamda hujjatlarni elektron koʻrinishda Qoraqalpogʻiston Respublikasi Ichki ishlar vazirligi va viloyatlar ichki ishlar boshqarmalarining Migratsiya va fuqarolikni rasmiylashtirish boshqarmalariga elektron tizim orqali yuboradi. Oʻn ish kuni davomida 3-bosqich Qoraqalpogʻiston Respublikasi IIV va viloyatlar IIB MvaFR boshqarmasi Taqdim etilgan hujjatlarni oʻrgangan holda, chet el fuqarosi va fuqaroligi boʻlmagan shaxsning doimiy yashashga qolish maqsadga muvofiqligi toʻgʻrisidagi fikrini olish uchun maʼlumotlarni vakolatli organga elektron tizim orqali yuboradi. Uch ish kuni davomida 4-bosqich Qoraqalpogʻiston Respublikasi IIV va viloyatlar Davlat xavfsizlik xizmati boshqarmasi Chet el fuqarosi va fuqaroligi boʻlmagan shaxsning doimiy yashashga qolishi maqsadga muvofiqligi yoki muvofiq emasligi toʻgʻrisidagi fikrini elektron tizim orqali yuboradi. Yigirma ish kuni davomida 5-bosqich Qoraqalpogʻiston Respublikasi IIV va viloyatlar IIB MvaFR boshqarmasi Ijobiy javob olingan taqdirda, xulosa tayyorlaydi va tegishli hujjatlarni Oʻzbekiston Respublikasi IIV Migratsiya va fuqarolikni rasmiylashtirish bosh boshqarmasiga nazorat tartibida koʻrib chiqish va asoslantirilgan javob xatini olish uchun elektron tizim orqali yuboradi. Oʻn besh ish kuni davomida 6-bosqich Oʻzbekiston Respublikasi IIV MvaFR bosh boshqarmasi Taqdim etilgan hujjatlarni oʻrganib chiqib, chet el fuqarosi va fuqaroligi boʻlmagan shaxsga doimiy yashash uchun identifikatsiya ID-kartasini rasmiylashtirish va doimiy roʻyxatdan oʻtkazish yoki rad etish yuzasidan asoslantirilgan javob xatini hamda hujjatlarni Qoraqalpogʻiston Respublikasi IIV va viloyatlar IIB MvaFRBga elektron tizim orqali yuboradi. Oʻn besh ish kun davomida 7-bosqich Qoraqalpogʻiston Respublikasi IIV va viloyatlar IIB MvaFR boshqarmasi IIV MvaFRBBdan asoslantirilgan javob xati olingach, hujjatlarni chet el fuqarosi va fuqaroligi boʻlmagan shaxsga doimiy yashash uchun identifikatsiya ID-kartasini rasmiylashtirish va doimiy roʻyxatga olish uchun tegishli MvaFRBga elektron tizim orqali yuboradi. Ikki ish kuni davomida 8-bosqich MvaFR boʻlinmasi Hujjatlarni olgach, ariza beruvchini doimiy yashashga ruxsatnoma berilganligi toʻgʻrisida xabardor qiladi, identifikatsiya ID-kartasini rasmiylashtirib bergach, doimiy roʻyxatga olishni rasmiylashtirish yuzasidan elektron soʻrovnoma shakllantiradi. Chet el fuqarosi va fuqaroligi boʻlmagan shaxsning soʻroviga koʻra, QR-CODE bilan himoyalangan qayd varagʻini taqdim etadi. Bir vaqtning oʻzida chet el fuqarosi va fuqaroligi boʻlmagan shaxsga Oʻzbekiston Respublikasida boʻlish qoidalari tushuntirilib, bu haqda undan tilxat oladi. Uch ish kuni davomida 3. Qarorga 3-ilovaga muvofiq tasdiqlangan Chet el fuqarolari va fuqaroligi boʻlmagan shaxslarni Toshkent shahri va Toshkent viloyatida doimiy yashash joyi boʻyicha roʻyxatga olish tartibi toʻgʻrisidagi nizomda: 2-bandga quyidagi mazmundagi beshinchi xatboshi qoʻshilsin: “elektron tizim — “E-Chet el fuqaro” dasturi (chet el fuqarolari va fuqaroligi boʻlmagan shaxslarga Oʻzbekiston Respublikasida doimiy yashashga ruxsatnoma berishning avtomatlashtirilgan axborot tizimi)”; beshinchi — oʻninchi xatboshilar tegishincha oltinchi — oʻn birinchi xatboshilar deb hisoblansin; 7-bandga: “koʻchmas mulkni bank hisobvaraqlari orqali hisob-kitoblarni amalga oshirgan holda sotib olishlari mumkin” soʻzlaridan keyin “, Oʻzbekiston Respublikasi Prezidentining 2018-yil 28-avgustdagi PQ-3924-son qarori bilan tasdiqlangan Qoraqalpogʻiston Respublikasi va viloyatlarda (Toshkent viloyatidan tashqari) boshqa davlatlardan kelgan va doimiy yashash joyi boʻyicha roʻyxatga olinish huquqiga ega boʻlgan shaxslar — chet el fuqarolari va fuqaroligi boʻlmagan shaxslar toifalari roʻyxatining 11-bandida nazarda tutilgan chet el fuqarolari va fuqaroligi boʻlmagan shaxslar bundan mustasno” soʻzlari qoʻshilsin; quyidagi mazmundagi 201-band qoʻshilsin: “201. Oʻzbekiston Respublikasi Prezidentining 2019-yil 5-yanvardagi PF-5611-son Farmonining 5-bandi va mazkur Farmonga 6-ilovaga muvofiq Toshkent shahri va Toshkent viloyatiga boshqa davlatlardan kelgan va doimiy yashash joyi boʻyicha roʻyxatga olinish huquqiga ega boʻlgan hamda koʻchmas mulk sotib olgan chet el fuqarolari (Roʻyxatning 10-bandi) doimiy yashashga ruxsatnoma olish uchun viloyat yoki shahar hududidagi MvaFRBga mazkur Nizomning 11-bandida koʻrsatilgan hujjatlardan tashqari uy-joy mulkdorining (mulkdorlarining) uy-joy maydoni berish toʻgʻrisidagi arizasi (roziligi) yoxud shaxsan topshirish imkoni boʻlmaganda, notarial tasdiqlangan arizasi (roziligi)ni taqdim etadi. Koʻchmas mulk davlat roʻyxatidan oʻtkazilganligi toʻgʻrisidagi maʼlumotlar MvaFRB tomonidan Kadastr agentligidan “Elektron hukumat” tizimi idoralararo integratsiyalashuv platformasi orqali soʻrab olinadi”; 24-bandda: birinchi xatboshidagi “ikki hafta ichida” soʻzlari “oʻn ish kunida” soʻzlari bilan almashtirilsin; ikkinchi xatboshi quyidagi tahrirda bayon etilsin: “IIV Huquqiy statistika va tezkor hisob maʼlumotlar markazidan ariza beruvchiga doir maʼlumotlarni soʻrab oladi hamda hujjatlarni Toshkent shahri va Toshkent viloyati Ichki ishlar bosh boshqarmalarining Migratsiya va fuqarolikni rasmiylashtirish boshqarmalariga (keyingi oʻrinlarda — IIBB MvaFRB) elektron tizim orqali yuboradi, ular taqdim etilgan hujjatlarni uch ish kuni ichida tekshiradi va ariza beruvchi haqidagi maʼlumotlarni tegishli vakolatli organga elektron tizim orqali yuboradi”; 25 — 27-bandlar quyidagi tahrirda bayon etilsin: “25. Vakolatli organ yigirma ish kunida maʼlumotlarni oʻrganadi va tegishli tartibda elektron tizim orqali javob yuboradi, IIBB MvaFRB tegishli vakolatli organning ijobiy fikri olingan kundan boshlab oʻn besh ish kunida Oʻzbekiston Respublikasi IIV Migratsiya va fuqarolikni rasmiylashtirish bosh boshqarmasining (keyingi oʻrinlarda — IIV MvaFRBB) asoslantirilgan javob xatini olish, chet el fuqarosi va fuqaroligi boʻlmagan shaxsga doimiy yashash uchun identifikatsiya ID-kartasini rasmiylashtirish va doimiy roʻyxatga olish boʻyicha Toshkent shahar va Toshkent viloyati IIBB boshligʻi oʻrinbosari tomonidan imzolangan xulosani tayyorlaydi va tegishli hujjatlarni IIV MvaFRBBga nazorat tartibida koʻrib chiqish uchun elektron tizim orqali yuboradi, Roʻyxatning 8-bandi va Nizomning 21-bandi bundan mustasno. IIV MvaFRBB hujjatlarni oʻrganish jarayonida ariza beruvchining shaxsini, boshqa davlat fuqaroligiga mansubligini aniqlash maqsadida xalqaro shartnoma mavjud boʻlgan xorijiy davlatning vakolatli organiga soʻrovnoma yuborishi mumkin. Xalqaro shartnoma mavjud boʻlmagan taqdirda, soʻrovnoma IIV tomonidan Oʻzbekiston Respublikasi Tashqi ishlar vazirligi orqali yuboriladi. IIV MvaFRBB tegishli hujjatlar kelib tushgan (soʻrovnomaga javob olingan) kundan boshlab oʻn besh ish kunida chet el fuqarosi va fuqaroligi boʻlmagan shaxsga doimiy yashash uchun identifikatsiya ID-kartasini rasmiylashtirish yoki rasmiylashtirishni rad etish yuzasidan asoslantirilgan javob xati IIV MvaFRBB boshligʻi yoki oʻrinbosari tomonidan imzolanadi xamda hujjatlar IIBB MvaFRBga elektron tizim orqali yuboradi. 26. IIV MvaFRBBning asoslantirilgan javob xati olingach, IIBB MvaFRB ikki ish kunida hujjatlarni chet el fuqarosi va fuqaroligi boʻlmagan shaxsga doimiy yashash uchun identifikatsiya ID-kartasini rasmiylashtirish va doimiy roʻyxatga olish uchun tegishli MvaFRBga elektron tizim orqali yuboradi. 27. Roʻyxatning 8-bandi va Nizomning 21-bandi boʻyicha hujjat topshirgan chet el fuqarosi yoki fuqaroligi boʻlmagan shaxsga nisbatan tegishli vakolatli organning ijobiy javobi olingan taqdirda, IIBB MvaFRB oʻn ish kunida IIV MvaFRBBning ijobiy javobini olmasdan xulosa qabul qiladi va bu haqda IIV MvaFRBBga yozma ravishda elektron tizim orqali maʼlumot yuboradi. IIBB MvaFRBning ijobiy xulosasi va IIV MvaFRBBning asoslantirilgan ijobiy javob xati boshqa davlatlardan Toshkent shahri va Toshkent viloyatiga kelgan chet el fuqarosi va fuqaroligi boʻlmagan shaxsga belgilangan tartibda doimiy yashash uchun identifikatsiya ID-kartasini rasmiylashtirish uchun asos hisoblanadi”; 41-band quyidagi tahrirda bayon etilsin: “41. IIV MvaFRBB tomonidan ijobiy javob xati olingan va ayni paytda uy-joy mulkdori tomonidan yozma rad javobi berilgan taqdirda, shuningdek, ariza beruvchi yoki uy-joy mulkdori xabardor qilingan kundan boshlab olti oy muddat ichida ariza beruvchi doimiy yashashga ruxsatnoma rasmiylashtirish uchun murojaat qilmasa, MvaFRB xulosani ijro qilish imkoniyati yoʻqligini yozma ravishda maʼlum qilgan holda, uch ish kunida ariza beruvchining shaxsiy yigʻmajildini IIBB MvaFRBga yuboradi. IIBB MvaFRB hujjatlarni oʻrganib chiqib, avvalgi ijobiy xulosani bekor qilish yuzasidan Toshkent shahar va Toshkent viloyati IIBB boshligʻi oʻrinbosari tomonidan tasdiqlanadigan xulosani qabul qiladi va bu haqda IIV MvaFRBBga yozma ravishda maʼlumot yuboradi. Xulosa ariza beruvchining shaxsiy yigʻmajildiga biriktirilgan holda, ijro uchun MvaFRBga qaytarib yuboriladi”; 42-bandga “yoxud IIV” soʻzlaridan keyin “MvaFRBB” soʻzi qoʻshilsin; 58-bandning oltinchi xatboshidagi “vazirligi huzuridagi Davlat xizmatlari agentligi yoki uning hududiy boshqarmalari” soʻzlari “Adliya vazirligi yoki Qoraqalpogʻiston Respublikasi Adliya vazirligi, viloyatlar va Toshkent shahar adliya boshqarmalari” soʻzlari bilan almashtirilsin; 69-bandning ikkinchi va uchinchi xatboshilari quyidagi tahrirda bayon etilsin: “Agar chet el fuqarosi va fuqaroligi boʻlmagan shaxsning doimiy roʻyxatga olinishi uchun boshqa asoslar mavjud boʻlmasa, MvaFRB besh ish kunida doimiy yashashga ruxsatnomani bekor qilish uchun shaxsiy yigʻmajildni IIBB MvaFRBga yuboradi hamda bu haqda chet el fuqarosi yoki fuqaroligi boʻlmagan shaxsni ogohlantiradi. IIBB MvaFRB hujjatlarni oʻrganib chiqib, doimiy yashashga ruxsatnomani bekor qilish boʻyicha Toshkent shahar va Toshkent viloyati IIBB boshligʻi oʻrinbosari tomonidan tasdiqlanadigan asoslantirilgan qaror qabul qiladi va bu haqda IIV MvaFRBBga yozma ravishda maʼlumot yuboradi. Qaror shaxsiy yigʻmajildga biriktirilgan holda, ijro uchun MvaFRBga qaytarib yuboriladi”; Toshkent shahrida va Toshkent viloyatida doimiy roʻyxatga olinishi huquqiga ega boʻlgan shaxslar — chet el fuqarolari va fuqaroligi boʻlmagan shaxslar toifalarining roʻyxatiga: quyidagi mazmundagi 10-band bilan qoʻshilsin: “10. Oʻzbekiston Respublikasi Prezidentining 2019-yil 5-yanvardagi PF-5611-son Farmonining 5-bandi va mazkur Farmonga 6-ilovaga muvofiq koʻchmas mulk sotib olgan xorijiy davlatlar fuqarolari”; izoh qismidagi “va 9” soʻzlari “, 9 va 10” soʻzlari bilan almashtirilsin; Chet el fuqarolari va fuqaroligi boʻlmagan shaxslarni Toshkent shahri va Toshkent viloyatida doimiy yashash joyi boʻyicha roʻyxatga olish tartibi toʻgʻrisidagi nizomga 10-ilovaning matni quyidagi tahrirda bayon etilsin: Bosqichlar Subyektlar Tadbirlar Ijro muddatlari 1-bosqich Chet el fuqarosi va fuqaroligi boʻlmagan shaxs Belgilangan shakldagi ariza-anketani toʻldiradi va tegishli hujjatlar bilan vaqtincha roʻyxatdan oʻtgan joyi boʻyicha MvaFRBga murojaat qiladi. Zarurat tugʻilganda 2-bosqich MvaFR boʻlinmasi 1. Chet el fuqarosi va fuqaroligi boʻlmagan shaxsdan hujjatlarni qabul qilib olgandan keyin rasmiylashtiradi, ariza beruvchining shaxsiga oid maʼlumotlarni bazadan tekshiradi. 2. IIV Huquqiy statistika va tezkor hisob maʼlumotlar markazidan ariza beruvchiga doir maʼlumotlarni soʻrab oladi hamda hujjatlarni elektron koʻrinishda Toshkent shahar va Toshkent viloyati Ichki ishlar bosh boshqarmalarining Migratsiya va fuqarolikni rasmiylashtirish boshqarmalariga elektron tizim orqali yuboradi. Oʻn ish kuni davomida 3-bosqich Toshkent shahar va Toshkent viloyati IIBB MvaFR boshqarmasi Taqdim etilgan hujjatlarni oʻrgangan holda, chet el fuqarosi va fuqaroligi boʻlmagan shaxsning doimiy yashashga qolishi maqsadga muvofiqligi toʻgʻrisidagi fikrini olish uchun maʼlumotlarni vakolatli organga elektron tizim orqali yuboradi. Uch ish kuni davomida 4-bosqich Toshkent shahar va Toshkent viloyati Davlat xavfsizlik xizmati boshqarmasi Chet el fuqarosi va fuqaroligi boʻlmagan shaxsning doimiy yashashga qolishi maqsadga muvofiqligi yoki muvofiq emasligi toʻgʻrisidagi fikrini elektron tizim orqali yuboradi. Yigirma ish kuni davomida 5-bosqich Toshkent shahar va Toshkent viloyati IIBB MvaFR boshqarmasi Ijobiy javob olingan taqdirda, xulosa tayyorlaydi va tegishli hujjatlarni Oʻzbekiston Respublikasi IIV Migratsiya va fuqarolikni rasmiylashtirish bosh boshqarmasiga nazorat tartibida koʻrib chiqish va asoslantirilgan javob xatini olish uchun elektron tizim orqali yuboradi. Oʻn besh ish kuni davomida 6-bosqich Oʻzbekiston Respublikasi IIV MvaFR bosh boshqarmasi Taqdim etilgan hujjatlarni oʻrganib chiqib, chet el fuqarosi va fuqaroligi boʻlmagan shaxsga doimiy yashash uchun identifikatsiya ID-kartasini rasmiylashtirish va doimiy roʻyxatdan oʻtkazish yoki rad etish yuzasidan asoslantirilgan javob xatini xamda hujjatlarni Toshkent shahar va Toshkent viloyati IIBB MvaFRBga elektron tizim orqali yuboradi. Oʻn besh ish kun davomida 7-bosqich Toshkent shahar va Toshkent viloyati IIBB MvaFR boshqarmasi IIV MvaFRBBdan asoslantirilgan javob xati olingach, hujjatlarni chet el fuqarosi va fuqaroligi boʻlmagan shaxsga doimiy yashash uchun identifikatsiya ID-kartasini rasmiylashtirish va doimiy roʻyxatga olish uchun tegishli MvaFRBga elektron tizim orqali yuboradi. Ikki ish kuni davomida 8-bosqich MvaFR boʻlinmasi Hujjatlarni olgach, ariza beruvchini doimiy yashashga ruxsatnoma berilganligi toʻgʻrisida xabardor qiladi, identifikatsiya ID-kartasini rasmiylashtirib bergach, doimiy roʻyxatga olishni rasmiylashtirish yuzasidan elektron soʻrovnoma shakllantiradi. Chet el fuqarosi va fuqaroligi boʻlmagan shaxsning soʻroviga koʻra, QR-CODE bilan himoyalangan qayd varagʻini taqdim etadi. Bir vaqtning oʻzida chet el fuqarosi va fuqaroligi boʻlmagan shaxsga Oʻzbekiston Respublikasida boʻlish qoidalari tushuntirilib, bu haqda undan tilxat oladi. Uch ish kuni davomida